माही काॅलोनी में दो मकानों के ताले तोड़ लाखों का माल पार
मकान में चोरी के बाद दरवाजे के उपर उखड़ा पतरा।
माही कॉलोनी में एक मकान में चोरी के बाद मौका हाल देखते पुलिस कर्मी, चोरी के बाद खुला पड़ा लॉकर।
भास्कर संवाददाता.बांसवाड़ा
शहरमें चोरों की हिमाकत इतनी बढ़ गई है कि अब वे दिन में भी वारदातों को अंजाम दे रहे हैं। चोर पुलिस से दो कदम आगे चल रहे हैं। ताजा घटनाक्रम में माही कॉलोनी में शनिवार दोपहर बदमाशों ने घर के दरवाजे और ताले तोड़ लाखों की कीमत के जेवर और 50 हजार रुपए चुरा लिए।
सूचना पाकर पुलिस ने जायजा लिया। इस दौरान स्थानीय इस तरह दिन में चोरी की वारदातों रोष जताते हुए पुलिस से निगरानी बढ़ाने की मांग की। पीड़ित खनन विभाग के सेवानिवृत्त वरिष्ठ लिपिक विनोद माथुर ने बताया कि वह दोपहर में शनि मंदिर में दर्शन करने गए। उनकी प|ी स्कूल गई हुई थी। लौटकर दरवाजा खोलना चाहा तो अंदर से बंद मिला। जिस पर उन्होंने दरवाजा खुलवाया तो भीतर सामान बिखरा मिला।
पीछे के दरवाजे का पतरा उखड़ा हुआ था। जिससे आशंका लगाई जा रही थी कि किसी ने पतरे से भीतर घुसकर दरवाजा खोला और बाद में वारदात को अंजाम दिया। माथुर ने बताया कि चोर 4 सोने की चूड़ियां, 2 चेन, 1 मंगलसूत्र, चांदी की चार पायजेब, ग्लास-कटोरी सहित 50 हजार नकदी चुरा ले गए।
दूसरीगली में सूने मकान को बनाया निशाना
कॉलाेनीकी ही सुनीता डिंडोर प|ी जगदीश डिंडोर के घर भी चोरों ने सेंध लगाकर सोने की चेन, पायजेब सहित बाइक की आरसी चुरा ली। सूचना पर सब इंस्पेक्टर दीपक कुमार ने आकर जायजा लिया। सुनीता ने बताया कि चोर पीछे की दीवार को फांदकर भीतर घुसे और लोहे के सरिए से दरवाजा तोड़ जेवरात और घरेलू सामान चुरा ले गए। चोरी की भनक तब लगी, जब सुनीता लोधा अस्पताल से नाइट ड्यूटी पूरी कर घर लौटी।
कुत्ताभौंका था, पर तब कोई मौजूद नहीं था
चोरजब वारदात को अंजाम दे रहे थे, उसी वक्त पास के मकान में बंधे पालतू डॉग ने भोंकना शुरू कर दिया था। जिस पर पास में खेल रहे बच्चों को कुछ देर के लिए शक हुआ, लेकिन फिर उन्होंने ध्यान नहीं दिया। पड़ोसी आशा जोशी ने बताया कि उनका बेटा घर के पिछवाड़े की दीवार पर चढ़ा तो उसने सुनीता के घर का सामान बिखरा देखा, जिस पर चोरी की इत्तला उसे दी।
गश्तकाम आई, नफरी भी नाकाफी
पिछलेदिनों दो बैंक और आइसक्रीम की दुकान में चोरी के प्रयास के बाद पुलिस ने रात में गश्त बढ़ाने के दावे किए तो चोरों ने अब दिन में ही सूने मकानों को अपना निशाना बनाना शुरू कर दिया है। पुलिस की नफरी भी नाकाफी साबित हो रही है। सालों पहले जितनी पुलिस रात्रिगश्त में होती थी, उतनी ही आज भी तैनात रहती है। शहर की आबादी लगातार बढ़ रही है। पुलिस की ओर से पूरे शहर में रात्रि सुरक्षा के लिए 60 जवान लगाए जाते हैं। ऐसे में सहज ही अंदाजा लगाया जा सकता है कि पूरे शहर पर किस तरह निगरानी रखी जाती होगी।
hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva